હાર્દિકના વહેલી સવારે વિવિધ ટેસ્ટ પણ કરાવવામાં આવ્યા હતા. હાર્દિકની તબિયત હાલ સુધારા પર હોવાનું ડોક્ટરોએ જણાવ્યું હતું. પ્રિઝનર વોર્ડમાં હાલ તેને સારવાર અપાઇ રહી છે. હાર્દિક પટેલ દ્વારા અન્ન જળનો ત્યાગ કરાતાં તેની તબિયત લથડતાં તેને સુરતની નવી સિવિલ હોસ્પિટલના ડોક્ટરોની ટીમે જેલમાં બાટલા ચડાવવા અને સમજાવવના પ્રયાસો કર્યા હતા, પરંતુ તે ન માનતાં તેને સારવાર અર્થે સુરતની હોસ્પિટલમાં દાખલ કરાયો હતો. તેને ગ્લુકોઝના બાટલા ચડાવાયા હતા અને કેટલાક પ્રાથમિક ટેસ્ટ કરાવવામાં આવ્યા હતા. ડોક્ટરોના જણાવ્યા મુજબ હાર્દિકના કરાયેલા ટેસ્ટના રિપોર્ટ આવ્યા બાદ જ વધુ માહિતીનો ખ્યાલ આવશે. હાલમાં તેની તબિયત સુધારા પર જ છે અને તેને પ્રિઝનર વોર્ડમાં જ દાખલ કરવામાં આવ્યો છે.